Source: https://podpora.financnasprava.sk/209198-Dodanieprijatie-slu%C5%BEby-osobou-ktor%C3%A1-je-u%C5%BE-registrovan%C3%A1-pre-da%C5%88-pod%C4%BEa--7-z%C3%A1kona-o-DPH
Timestamp: 2019-11-22 13:12:00+00:00
Document Index: 3402676

Matched Legal Cases: ['§ 7', '§ 7', '§ 7', '§ 7', '§7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7', '§ 7']

Dodanie/prijatie služby osobou, ktorá je už registrovaná pre daň podľa § 7 zákona o DPH
Úvod > DPH > Registrácia tuzemských osôb > Registrácia pri dodaní/prijatí služby do/z iného ČŠ > Dodanie/prijatie služby osobou, ktorá je už registrovaná pre daň podľa § 7 zákona o DPH
Ak osoba je už registrovaná podľa § 7 zákona o DPH (z titulu nadobudnutia tovaru v tuzemsku z iného členského štátu), pri prijatí/dodaní služby z/do iného členského štátu už nepodáva žiadosť o registráciu pre daň.
Otázka č. 1 - Dodanie elektronických služieb, pričom poskytovateľ služby je už registrovaný pre daň podľa § 7 zákona o DPH
Slovenská zdaniteľná osoba je registrovaná pre daň z titulu nadobudnutia tovaru v tuzemsku z iného členského štátu. V októbri 2019 ide poskytovať elektronické služby zdaniteľnej osobe so sídlom v Rakúsku. Je slovenská zdaniteľná osoba povinná pred poskytnutím uvedených služieb podať žiadosť o registráciu v zmysle §7a zákona o DPH?
Ak je slovenská zdaniteľná osoba registrovaná pre daň v zmysle § 7 zákona o DPH, pri poskytnutí elektronických služieb pre zdaniteľnú osobu z iného členského štátu už nepodáva žiadosť o registráciu pre daň a službu dodá pod IČ DPH, ktoré jej bolo pridelené v zmysle § 7 zákona o DPH.
Otázka č. 2 - Dodanie elektronických služieb, pričom poskytovateľ služby je už registrovaný pre daň podľa § 7 zákona o DPH
Otázka č. 3 – Poskytnutie prepravných služieb podnikateľovi z Poľska
Slovenský podnikateľ registrovaný podľa § 7 zákona o DPH poskytuje službu prepravy tovaru inému podnikateľovi usadenému v Poľsku. Má slovenský podnikateľ povinnosť sa registrovať pre daň podľa § 7a zákona o DPH?
Nakoľko je už slovenský podnikateľ registrovaný pre daň podľa § 7 zákona o DPH, tak nemá povinnosť sa registrovať pre daň aj podľa § 7a zákona o DPH.
Otázka č. 4 – Prijatie reklamných služieb od českého podnikateľa
Predajca výpočtovej techniky, ktorý je zaregistrovaný pre DPH podľa § 7 zákona o DPH prijme reklamnú službu od českého podnikateľa. Má predajca povinnosť registrovať sa pre DPH podľa § 7a zákona o DPH pred prijatím služby?
Predajca nemá povinnosť zaregistrovať sa pre DPH podľa § 7a zákona o DPH, pretože už je registrovaný podľa § 7 zákona o DPH.
Otázka č. 5 – Poskytnutie služby sprostredkovania pre rakúsku spoločnosť
Slovenský podnikateľ registrovaný pre DPH podľa § 7 zákona o DPH bude poskytovať služby sprostredkovania pre rakúsku spoločnosť. Má povinnosť požiadať o registráciu pre DPH podľa § 7a zákona o DPH pred poskytnutím týchto služieb?
Slovenský podnikateľ nemá povinnosť požiadať o registráciu pre DPH podľa § 7a zákona o DPH, nakoľko už je zaregistrovaný podľa § 7 zákona o DPH.
Otázka č. 6 – Dodanie servisných prác na automobile pre taliansku firmu
Slovenský podnikateľ zaoberajúci sa servisom motorových vozidiel, ktorý je registrovaný pre DPH podľa § 7 zákona o DPH, poskytne svoje služby talianskej firme. Má slovenský podnikateľ povinnosť podať žiadosť o registráciu pre DPH podľa § 7a zákona o DPH?
Slovenský podnikateľ nemá povinnosť požiadať o registráciu pre DPH podľa § 7a zákona o DPH, pretože už je registrovaný podľa § 7 zákona o DPH.
»Registrácia a povinnosti pri prijatí/dodaní služby z/do iného členského štátu